अशांत दक्षिण कश्मीर के सूत्रों ने फ़र्स्टपोस्ट को बताया कि दर्जनों गावों में आतंकी चिट्ठियां फेंककर या मौखिक चेतावनी देकर गांववालों को धमका रहे हैं कि वे कार्यक्रमों में हिस्सा न लें. इस महीने सुरक्षाबलों पर हमलों को बढ़ाकर आतंकियों ने माहौल को और तनावग्रस्त बना दिया है. रिपब्लिक डे कार्यक्रमों की तैयारियों के बीच सुरक्षा बलों पर एक दिन में तीन ग्रेनेड हमले किए गए. इसके अलावा रणनीतिक रूप से महत्वपूर्ण श्रीनगर-जम्मू हाइवे पर पंपोर के नजदीक एक आईईडी को निष्क्रिय कर दिया.